Ordo Fratrum Minorum Conventualium
Ordo Fratrum Minorum Conventualium (Sigla: O.F.M.Conv. sive O.Min.Conv.), ad * Ordines Franciscanos pertinet. Religiosi huius ordinis etiam Minoriti (in terris linguae Theodiscae), Fratres Grisei (Grey Friars in terris linguae Anglicae) vel Chordati (Cordelier lingua Francogallica) appellantur. Ordines Franciscani ex tribus ramis compositi sunt, scilicet ex ordinibus virorum, feminarum et tertio ordine Franciscano. Anno 1517 ordo virorum olim a Sancto Francisco Assisiensi conditus in duos (et postea in tres) ordines sui iuris divisus est, in Minoritas et Observantes, qui nomen Fratrum Minorum retinuerunt.